Kyk: Blinde terapiehond Smiley doen sy naam gestand
JY LEES NOU Kyk: Blinde terapiehond Smiley doen sy naam gestand
Die blinde golden retriever Smiley weet beter as enigiemand anders wat die gesegde “liefde is blind” beteken.
Die golden retriever Smiley weet beter as enigiemand anders wat die gesegde “liefde is blind” beteken. Die 13-jarige hond is met ’n toestand gebore wat met dwergisme verband hou en daartoe lei dat hy fisieke afwykings het. Boonop is hy sonder oë gebore.
A photo posted by Joanne George (@smileytheblindtherapydog) on Mar 19, 2016 at 1:19pm PDT
Met sy oorgroot tande en oogholtes wat nou toegewerk is om infeksies te verhoed, lyk hy kompleet asof hy glimlag – vandaar sy naam. Smiley se eienaar, Joanne George, het hom in 2004 saam met tien ander hondjies gered wat later aangeneem is.
A photo posted by Joanne George (@smileytheblindtherapydog) on Jan 21, 2016 at 11:31am PST
Ná sowat ses maande het Smiley steeds nie ’n huis gekry nie en Joanne het besluit hy sal by haar moet bly. Dit het hom nie lank geneem om sy naam gestand te doen nie. Hy het van die eerste oomblik dat hy in die George-huishouding gekom het, vreugde in ander se lewe gebring. Lees ook: Chi Chi kan weer hardloop ná sy gemartel is ‘om haar vleis sag te maak’ Omdat hy nie kan sien nie, skat hy dit wat om hom is en leer hy mense ken op die gevoel wat hy van hulle kry.
A photo posted by Joanne George (@smileytheblindtherapydog) on Jan 27, 2016 at 2:11pm PST
Joanne het besef Smiley is so inspirerend; hy behoort ’n terapiehond te wees. “Mense vind aanklank by hom en word deur hom geïnspireer,” het sy aan CBS News gesê. “Ek besef toe hierdie hond moet ’n terapiehond wees – ek moet hom met ander deel.”
A photo posted by Joanne George (@smileytheblindtherapydog) on Mar 19, 2016 at 12:34pm PDT
Kort daarna het Joanne, ’n hondegedragsafrigter, Smiley as ’n aanpassings- en veelsydige terapiehond opgelei wat hoofsaaklik met kinders werk.
Joanne het ’n profiel vir haar hond op die sosiale netwerk Instagram begin en hy het reeds meer as 80 000 aanhangers.
Volgens die Instagram-profiel is Smiley ’n terapiehond by die noodhulpopleidingsorganisasie St. John Ambulance. Lees ook: Fotograaf praat oor die oomblik toe leeus sy GoPro-kamera steel en selfies begin neem! Nou besoek Smiley ook pasiënte in aftreeoorde en is hy betrokke by outistiese kinders wat leessessies in biblioteke in Kanada bywoon.
Smiley had a reading session with a little girl who has no eyes. She read beautifully to him in Braille. It was a very special visit for us - I got to see that it is not just his sweet appearance that children are drawn to. (it was pyjama day at school today)
A photo posted by Joanne George (@smileytheblindtherapydog) on Mar 11, 2016 at 11:33am PST
Joanne neem hom na begrafnisse en hy speel met kinders wat iemand aan die dood afgestaan het. Die teenwoordigheid van ’n hond help om die hartseer te verlig, verduidelik sy. “Kinders wat met gestremdhede gebore is, kan nou sien honde kan ook met dieselfde gestremdhede gebore word,” het sy aan The Huffington Post verduidelik.
A photo posted by Joanne George (@smileytheblindtherapydog) on Mar 9, 2016 at 1:37pm PST
“Dis belangrik vir hulle om te sien Smiley het sy hindernisse oorkom en is gelukkig.”
Joanne hoop Smiley se storie sal meer mense aanmoedig om diere aan te neem. Sy meen hy is die volmaakte voorbeeld van hoe ’n aanneemhond van ’n traumatiese ervaring kan herstel.
– Saamgestel deur Saskia Hill
Bronne: huffingtonpost.com, independent.co.uk, cbsnews.com, instagram.com